ΔΕΥΤΕΡΑ 25/5/15

**ΟΜΙΛΙΑ ΠΡΟΕΔΡΟΥ ΣΤΟ ΣΥΝΕΔΡΙΟ «THE POSIDONIA SEA TOURISM FORUM», ΣΤΟ ΜΕΓΑΡΟ ΔΙΕΘΝΕΣ ΣΥΝΕΔΡΙΑΚΟ ΚΕΝΤΡΟ ΑΘΗΝΩΝ ΤΡΙΤΗ 26/5/15**

Ο ΠANEΛΛΗΝΙΟΣ ΣΥΛΛΟΓΟΣ ΕΦΟΔΙΑΣΤΩΝ ΠΛΟΙΩN – ΕΞΑΓΩΓΕΩΝ ιδρύθηκε το 1975. Στη διάρκεια των 40 ετών λειτουργίας του επιτέλεσε σοβαρό έργο τόσο με την ενημέρωση των μελών του όσο και με τις παρεμβάσεις του στις αρμόδιες αρχές και τις πολιτικές ηγεσίες των Υπουργείων για καλύτερες ρυθμίσεις στον τομέα του εφοδιασμού πλοίων.

Εκπροσωπεί 120 εφοδιαστικές επιχειρήσεις, εκ των οποίων οι 90 έχουν τουλάχιστον 20 έτη παρουσία κι εμπειρία στους εφοδιασμούς.

O κλάδος των εφοδιαστών πλοίων γραμμών εξωτερικού αποτελεί ένα από τους πιο δυναμικούς κλάδους της οικονομίας που συμβάλει στην ανάπτυξη του εξαγωγικού εμπορίου, **αφού τα βασικά πλεονεκτήματα για την οικονομία που παρέχουν οι εξαγωγές παρέχουν ουσιαστικά και οι εφοδιασμοί πλοίων.**

Όσον αφορά τον τομέα της απασχόλησης να ληφθεί υπόψη ότι στις 120 εφοδιαστικές επιχειρήσεις εργάζονται περίπου 1.500 άτομα,

* Στην πλειονότητά τους είναι πολύ καλά οργανωμένες εταιρείες (**με ιδιοκτήτες, σύγχρονες εγκαταστάσεις – αποθηκευτικούς χώρους, κατέχουν δικό τους στόλο διανομής, είναι πιστοποιημένες με ISO & HACCP**).
* Όλα αυτά τα χρονια εφοδιάζουν ανελειπώς τα πλοία (κρουαζιερόπλοια – φορτηγά -ferry boat-δεξαμενόπλοια) με ότι ειναι αναγκαίο.
* για την σίτηση και την ψυχαγωγία των επιβαινόντων και του πληρώματος.

 καθως και με εφόδια που ειναι απαραίτητα

* για τον εξοπλισμό
* τον εφοπλισμό
* την επισκευή
* την συντήρηση
* την ασφάλεια του σκαφους

 Όπως γΙνεται αντιληπτό, πρόκειται για μια τεράστια γκάμα προϊόντων. Άν λάβουμε υπόψιν και την διάκριση της ποιότητας ανά προϊόν, τότε μιλάμε για εκατοντάδες χιλιάδες προϊόντα, τα οποία καλείται να διαχειριστεί η εφοδιαστική επιχείρηση, προκειμένου να ικανοποιήσει τις απαιτήσεις μας.

Ο εφοδιαστής είναι το όχημα που χρειά ζεται ο παραγωγός και το πλοίο.

*Κανένας παραγωγός δεν έχει την τεχνογνωσία και την αδειοδότηση για παράδοση σε πλοία γραμμών εξωτερικού, οπότε η παρουσία του εφοδιαστή είναι επιβεβλημένη.*

Η εφοδιαστική επιχείρηση **δεν είναι μια απλή εμπορική επιχείρηση** που δραστηριοποιείται τοπικά εντός συνόρων, **αλλά μια εξεδεικευμένη επιχείρηση**

* που βάλλεται απο τον διεθνή ανταγωνισμό, αφού τα πλοία προσεγγίζουν λιμάνια άλλων χωρών. Έτσι καθημερινά συγκρίνεται για την ποιότητα, την τιμή, την ανταπόκρισή του από τους διαχειριστές, τους εφοπλιστές και τους πλοιάρχους.
* Λειτουργεί σ’ ένα άνισο διαδικαστικό & φορολογικό - επιχειρηματικό περιβάλλον σε σχέση μ’ αυτό των εφοδιαστών  άλλων κρατών στην λεκάνη της Μεσογείου π.χ. Ισπανία, Ιταλία, Τουρκία, Ισραήλ, Αίγυπτο.
* Καλείται να αντιμετωπίσει ένα πλήρες γραφειοκρατικό-δεδαλώδες σύστημα μέσα στον έλαχιστο χρόνο που της δίνει το πλοίο, για να προβεί στην εκτέλεση της παραγελλίας.

Το κόστος της γραφειοκρατίας και της τήρησης των διατυπώσεων που επικρατεί στα τελωνεία προκειμένου να εφοδιαστεί ένα πλοίο, κυρίως όταν η παραγγελεια είναι μικρής αξιας υπερκαλύπτουν την αξία όχι μόνο των δασμοφορολογικών επιβαρύνσεων, αλλά και της αξίας του προϊόντος, **οι δε  εξαγγελίες για την πάταξή της κινούνται με αργό ρυθμό.**

Επιπλέον, από το 2009 δεν υπάρχει τραπεζικό σύστημα στη χώρα μας ετσι Ο Έλληνας ΕΦΟΔΙΑΣΤΗΣ καλείται **να χρηματοδοτήσει ο ίδιος όχι μόνο το κόστος των προΐόντων, αλλά και τα λειτουργικά έξοδα κατά την πώληση, αφού οι εταιρειες μας πληρωνουν ως επι το πλειστον σε 60μερες.**

**ΣΕ ΚΥΒΕΡΝΗΤΙΚΟ ΕΠΙΠΕΔΟ**

 **Δεν υπήρξε μέρημνα για αυτό τον κλαδο και κατά συνεπεια ούτε η πρωτοβουλία για συγκέντρωση όλων των εφοδιαστικών επιχειρήσεων μέσα στους χώρους του λιμένα και της δημιουργίας ελεύθερης ζώνης, έτσι ώστε να έχουμε πολύ χαμηλότερα κόστη διακίνησης, logistics, κι ελέγχου απασχολώντας λιγότερους δημοσίους υπαλλήλους**

Επιπλέον, δεν υπήρξε **ο κατάλληλος σχεδιασμός κι όσον αφορά την ανάπτυξη του HOME PORTING , ώστε να υπαρξει το αντιστοιχο κινητρο στους εφοδιαστες ώστε να αναπτυχθουν .**

Η ελληνική νομοθεσία εξασφαλίζει, για τα τροφοεφόδια που παραδίδονται σε κρουαζιερόπλοια**, πλήρη απαλλαγή** από δασμούς, από ΦΠΑ στα πλαίσια της οδηγίας 2006/112/ΕΚ (Ν. 2859/00 άρθρο 27) και από ΕΦΚ στα πλαίσια της οδηγίας 2008/118/ΕΚ (Ν. 2960/01 άρθρο 68 και Ν. 438/76 όπως τροποποιήθηκε με τους Ν. 603/77, Ν. 3182/03 και 3583/07). Εν τούτοις, **δεν προβλέπεται απαλλαγή για τα τροφοεφόδια που παραδίδονται σε επαγγελματικά τουριστικά πλοία**, ακόμη και όταν αυτά εκτελούν πλόες εξωτερικού.

Το αποτέλεσμα των όσων περιέγραψα παραπάνω είναι να θέτουν εκτός εμπορικής μάχης τον Έλληνα εφοδιαστή, καθώς και πολλούς άλλους επαγγελματίες  που εμπλέκονται στην εφοδιαστική αλυσίδα π.χ. εκτελωνιστές, μεταφορείς, πράκτορες κτλ και να τους καθιστούν απλόυς θεατες τόσο σε εθνικό όσο και σε διεθνές επίπεδο, αφού ως γνωστόν πολλά κρουαζιερόπλοια εφοδιάζονται στον Πειραιά από εφοδιαστές άλλων κρατών.

Παρά το γεγονός ότι τα ελληνικά προϊόντα και κυρίως τα αγροτικά είναι εξαιρετικής ποιότητας, λόγω των κλιματολογικών συνθηκών της χώρας μας, τα κρουαζιερόπλοια εφοδιάζονται μόνο με τα απολύτως απαραίτητα προϊόντα και σε ελάχιστες ποσότητες.

Εντούτοις μέσα σ’ αυτές τις αντίξοες συνθηκες και τον μαρασμό που σας περιέγραψα οι εφοδιαστικες επιχειρησεις καταφεραν να επιβιωσουν να σας στηριξουν σε οποιδηποτε ωρα κ μερα.

 Από πέρσι έχουμε ξεκινήσει μια κοινή προσπάθεια μαζι με το ΕΜΠΟΡΙΚΟ & ΒΙΟΜΗΧΑΝΙΚΟ ΕΠΗΜΕΛΗΤΗΡΙΟ, τον Π Σ Ε σε συνεργασία με την Γενική Διεύθυνση Τελωνείων για την μείωση της γραφειοκρατίας, την εξάλειψη όλων των αγκυλώσεων - στρεβλώσεων που υπάρχουν στο νομοθετικό πλαίσιο – την θεσμοθέτηση νέων διαδικασιών που να επιτρέπουν την ταχεία διακίνηση των τροφοεφοδίων από τον εφοδιαστη προς το πλοίο, την μείωση του κόστους κατοχής, αποθήκευσης και διακίνησης, με τα οποία επιβαρύνονται τα προϊόντα.

Ήδη έχουμε κάποια αποτελέσματα, όπως α) η μείωση των εγγυήσεων, β) η κατάργηση των ΔΕΤΕ, γ) η έναρξη λειτουργίας του ICISNET κι η δ) δημιουργία ομάδας εργασίας για τροποποίηση του θεσμικού πλαισίου για τους εφοδιασμούς πλοίων..

Επισης, ο Σύλλογος μας συμμετέχει σε μια σειρά δράσεων κι ενεργειών που έχουν αποφασιστεί από την Δημοτική αρχή για την επίλυση χρόνιων προβλημάτων που αποσχολούν τους επιβάτες και τα πληρώματα των κρουαζιερόπλοιων, καθώς και την αναδειξη των δυνατοτήτων του Πειραιά.

**Ζητάμε τη στήριξή σας**

 Εφόσον επισκέπτεστε τη χώρα μας να επιλέγετε ελληνικά προϊόντα, τα οποία είναι αναμφισβήτητα αρίστης ποιότητας.

Σας ευχαριστώ όλους κι ελπίζω του χρόνου να συμμετέχουν περισσότεροι ξένοι αγοραστές